Den svenske vindues-gigant Inwido lukker en afdeling ved Kalundborg og flytter produktionen til vinduesproducenten KPK i Nykøbing. Efter nytår skal KPK med 220 ansatte derfor ansætte yderligere 30 nye medarbejdere. - Det er vi rigtig glade for her på Mors, og særligt her på KPK. Vi er selvfølgelig stolte over at have fået den opgave, og vi ser det som en stor udfordring for os, siger Henrik Nyby, der er direktør i KPK Døre & Vinduer. Inwido er Europas største producent af døre og vinduer med i alt 3300 ansatte.

Referat:
30 nye arbejdspladser på vej til Mors, når den svenske vindues-gigant Inwido rykker ind.